સુરત : સુરતનાં લિબાયત વિસ્તારમાં લુખ્ખા તત્વોનાં વધી રહેલા ત્રાસનાં પગલે પોલીસ દબંગ સ્ટાઇલ પર ઉતરી આવી હતી. થોડા દિવસો અગાઉ લિબાયત વિસ્તારમાં મારામારી અને છોડતીમાં સંડોવાયેલા બે આરોપીઓને જાહેરમાં જ પકડીને પોલીસે ફટકાર્યા હતા. પોલીસે કારનાં બોનેટ પર ઉંધા ઉંધાડીને રોમિયોનો પ્રેમ ડંડે ડંડે ઉતાર્યો હતો. જો કે આ વીડિયોને એક સ્થાનિક વ્યક્તિએ કચકડે કંડારીને ઓનલાઇન મુકતા આ વીડિયો વાઇરલ થઇ ગયો હતો. હાલ તો પોલીસનાં આ પગલા અંગે મિશ્ર પ્રતિસાદો મળી રહ્યા છે. જો કે મોટા ભાગે પોલીસનું આ પગલું યોગ્ય હોવાનું સ્થાનીકો કરી રહ્યા છે.